ตร. เตือนครั้งที่ 2 ห้ามชุมนุม ตาม พ.ร.ก.ฉุกเฉิน ยัน จนท. ปฏิบัติตามกฎหมาย-หลักสากล
ตร. เตือนครั้งที่ 2 ห้ามชุมนุม ตาม พ.ร.ก.ฉุกเฉิน ยัน จนท. ปฏิบัติตามกฎหมาย-หลักสากล
ตร. เตือนครั้งที่ 2 ห้ามชุมนุม ตาม พ.ร.ก.ฉุกเฉิน ยัน จนท. ปฏิบัติตามกฎหมาย-หลักสากล
16 ต.ค. 2563

พล.ต.ต.ยิ่งยศ เทพจำนงค์ โฆษกสำนักงานตำรวจแห่งชาติ (โฆษก สตช.) ในนามกองอำนวยการร่วมแก้ไขสถานการณ์ฉุกเฉินที่มีความร้ายแรง (กอร.ฉ.) กล่าวว่า การแถลงในเวลา 15.00 น. วันนี้ (16 ต.ค.63) ถือเป็นการเตือนครั้งที่ 2 ในการเน้นย้ำให้ปฏิบัติตาม พ.ร.ก.ฉุกเฉินฯ เนื่องจากการรวมตัวกันเพื่อชุมนุมทางการเมือง การนำเครื่องมือ ยานพาหนะที่นำไปสู่การชุมนุม เป็นการทำผิดกฎหมาย โดยจะมีการเตือนอีกเป็นครั้งที่ 3 ในเวลาประมาณ 16.30 น. รวมถึงแจ้งความก้าวหน้าตามขั้นตอนการปฏิบัติตามกฎหมายตามหลักสากล
“แจ้งเตือนครั้งแรกเมื่อเวลา 12.30 น. ครั้งที่ 2 เวลา 15.00 และ 16.30 จะเป็นครั้งที่ 3 หลังจากนั้นจะไม่มาพูดอีกแล้ว จะเป็นเรื่องของฝ่ายปฏิบัติการแล้ว” โฆษก สตช.กล่าว
นอกจากนี้ ยังได้มีการเพิ่มอำนาจให้พนักงานเจ้าหน้าที่ชั้นสัญญาบัตรหรือเทียบเท่า มีอำนาจตรวจค้น อาคาร สิ่งปลูกสร้าง หรือสิ่งกีดขวางใดๆ ตามความจำเป็นภายในพื้นที่รับผิดชอบ ทั้งนี้เพื่อเป็นความจำเป็นในการปฏิบัติหน้าที่ในการระงับยับยั้งเหตุร้าย